stanford-oval/wikipedia huggingface dataset:
Henryk Chmielewski
Puolan edustajana olympialaisissa ja EM-kisoissa

Chmielewski osallistui keskisarjaan (alle 72,6 kg) vuoden 1936 Berliinin olympialaisten nyrkkeilyssä. Hän hävisi välierissä Norjan Henry Tillerille ja luovutti kolmannen ottelun Argentiinan Raúl Villarrealille. Loppusijoitus oli siis 4. Hän oli kuitenkin ensimmäinen puolalainen nyrkkeilijä, joka pääsi olympialaisten välieriin.
Seuraavana vuonna Chmielewski kilpaili Milanon EM-kisoissa. Niissä hän voitti Euroopan mestaruuden keskisarjassa (alle 72,6 kg) kukistaen loppuottelussa Hollannin Gerhardus Dekkersin. Sitä ennen välieräottelussa Chmielewski oli kukistanut pistein Berliinin kisojen vastustajansa Norjan Tillerin. Samana vuonna hän edusti Eurooppaa ottelussa Amerikkaa vastaan. Ensimmäisessä ottelussaan toukokuun lopulla 1937 Chigacossa hän hävisi amerikkalaiselle Al Wardlowille pistein, mutta toisessa kesäkun alussa Kansas Cityssä hän otti voiton tyrmäyksellä Floyd Hallista.
Amatööriuransa aikana Chmielewski otteli 157 ottelua, joista hän voitti 133, 11 tasapeliä ja hävisi 13.
Ammattilaisura Amerikassa

Chmielewski nyrkkeili ammattilaisena joulukuusta 1938 maaliskuuhun 1949. Ammattilaisena otellessaan Amerikassa hän käytti nimeä Henry Chemel. Parhaimmillaan hän oli neljäntenä ammattilaisten keskisarjan nyrkkeilijöiden "The Ring"-listalla vuonna 1945. Tunnetuin hänen vastustajistaan oli Jake LaMotta, jonka hän kohtasi LaMottan uran alkuvaiheessa kesäkuussa 1942 häviten ottelun.
Hän otteli kaikkiaan 79 ottelua, joista hän voitti 55.
Urheilu-uran jälkeinen aika

Henryk Chmielewski toimi urheilu-uransa jälkeen laivamekaanikkona. Hän oli elämänsä aikana naimisissa kolme kertaa, ja hänellä oli kaksi poikaa ensimmäisestä avioliitosta.
Aiheesta muualla

BoxRec: Henry Chmielewski alias	Henry Chemel.
HMS Hermione (F58)

| HMS Hermione |
| --- | --- |


Aluksen vaiheet
Rakentaja:  Alexander Stephen and Sons, Greenock
Kölinlasku:  6. joulukuuta 1965
Laskettu vesille:  26. huhtikuuta 1967
Palveluskäyttöön:  11. heinäkuuta 1969
Poistui palveluskäytöstä:  1992
Loppuvaihe:  myyty romutettavaksi 1997
Tekniset tiedot
Uppouma:  3 300 t (kuormattu)
Pituus:  113,4 m
Leveys:  13,1 m
Syväys:  5,5 m
Nopeus:  28 solmua
Miehistöä:  223
Aseistus
Aseistus:  2 × kaksiputkisena 4,5"/L45 Mk.6 -tykkinä 1 x Sea Cat 1 x Mk.10 Limbo 1 x Westland Wasp
HMS Hermione (viirinumero F58) oli Britannian kuninkaallisen laivaston Leander-luokan fregatti.
Valmistus

Alus tilattiin Alexander Stephen and Sonsilta Greenockista, missä köli laskettiin 6. joulukuuta 1965. Se laskettiin vesille 26. huhtikuuta 1967 ja valmistui 11. heinäkuuta 1969.
Palvelus

Alus siirrettiin 1992 reserviin ja myytiin romutettavaksi 1997.
HMS Hermione (74)

| HMS Hermione |
| --- | --- |
 HMS Hermione tammikuussa 1942

Aluksen vaiheet
Rakentaja:  Alexander Stephen and Sons, Glasgow, Skotlanti
Kölinlasku:  6. lokakuuta 1937
Laskettu vesille:  18. toukokuuta 1939
Palveluskäyttöön:  25. maaliskuuta 1941
Poistui palveluskäytöstä:  uponnut 16. kesäkuuta 1942
Tekniset tiedot
Uppouma:  5 600 t (standardi) 6 850 t (kuormattu)
Pituus:  148 m
Leveys:  15,4 m
Syväys:  4,3 m
Koneteho:  62 000 shp
Nopeus:  32,25 solmua
Miehistöä:  480
Aseistus
Aseistus:  5 × kaksiputkista 5,25" (133 mm) Mk I -tykkiä 2 × neliputkista QF 2 naulan ilmatorjuntatykkiä 2 × nelipiippuista Vickers .50" Mk III -ilmatorjuntakonekivääriä 6 × 21" (533 mm) torpedoputkea
HMS Hermione (viirinumero 74) oli Britannian kuninkaallisen laivaston Dido-luokan ilmatorjuntaristeilijä.
Valmistus

Alus  tilattiin osana vuoden 1937 laivasto-ohjelmaa Alexander Stephen and Sonsilta, missä köli laskettiin 6. lokakuuta 1937. Alus laskettiin vesille 18. toukokuuta 1939 ja otettiin palvelukseen 25. maaliskuuta 1941.
Palvelus

Hermione palveli 2. risteilijäviirikössä Saksan laivaston taistelulaivan Bismarckin metsästyksen aikana, minkä jälkeen alus siirrettiin kesäkuussa 1941 Gibraltarille Force H:hon. Aluksella olleet puolen tuuman ilmatorjuntakonekiväärit korvattiin loka-marraskuussa 1941 viidellä yksiputkisella 20 millimetrin ilmatorjuntatykillä. Alus osallistui Maltan saattueiden suojaamiseen.
Alus upotti 2. elokuuta 1941 törmäämällä Italian laivaston sukellusvene Tembienin Sisilian kapeikossa. Maaliskuussa 1942 alus oli suojaamassa operaatio Ironcladin maihinnousulaivastoa Gibraltarilta Durbaniin ja toukokuussa se osallistui varsinaiseen Madagaskarin maihinnousuun. Se siirtyi itäiselle Välimerelle 15. risteilijäviirikköön, jonka mukana se oli kesäkuussa 1942 suojaamassa operaatioiden Vigorous ja Harpoon saattueita.
Hermioneen osui 16. kesäkuuta Kreetan eteläpuolella Saksan laivaston sukellusvene U-205:n laukaisema torpedo upottaen aluksen.
Hannuksenlampi

| Hannuksenlampi |
| --- | --- |
Valtiot:  Suomi 
Paikkakunta:  Hailuoto
Koordinaatit:  65°01′38″N, 24°35′08″E
Mittaustietoja
Pinnankorkeus:  3,3 m
Rantaviiva:  0,64 km 
Pinta-ala:  0,018 km² 
 fiHannuksenlampi 
Hannuksenlampi on pieni järvi ja luonnonsuojelualue Hailuodon Marjaniemessä. Järvi sijaitsee Hailuodon retkeilureitteihin kuuluvan Marjaniemen ja Ison Sunikarin välisen reitin Hannuksenlammen haaran varrella. Järven rannalla on laavu. Järvi saa vetensä Hannuksensoilta, mutta sillä ei ole lainkaan lasku-uomaa.
Helikopteriraha

Helikopteriraha on pääasiassa rahapoliittinen toimenpide, jossa elvytetään jakamalla uutta keskuspankin luomaa rahaa suoraan kansalaisille. Helikopterirahaa ei rahoiteta ottamalla valtionvelkaa eikä veroilla. Helikopterirahassa on kuitenkin myös välttämätön finanssipoliittinen osa, kun päätetään tapa jolla helikopteriraha jaetaan valtion kautta kansalaisille. Käytännössä helikopteriraha tarkoittaa tulonsiirtoa kotitaloussektorille.[lähde? ]
Ilmaus tulee Milton Friedmanin käyttämästä  vertauskuvasta, jossa helikopteri lentää ja sieltä tiputetaan seteleitä kansalaisten poimittaviksi. Friedman käytti vertauskuvaa demonstroidakseen rahan neutraaliutta. Olosuhde jossa helikopterirahaan saatetaan turvautua on elvytystä kaipaava tilanne, jossa ohjauskorko on nollassa ja on samanaikaisesti taantuma. Toisaalta, vuonna 2002 Ben Bernanke on sanonut että helikopterirahaa voidaan aina käyttää välttämään deflaatio. Siten helikopterirahaa voidaan käyttää myös pyrkimyksessä kohti keskuspankin noin kahden prosentin inflaatiotavoitetta.[lähde? ]
Todisteiden valossa kotitaloudet säästävät tai käyttävät kotitalouksien velkojen takaisinmaksuun suuren osan kansalaisille jaetusta helikopterirahasta.[lähde? ]
Historia

Ensimmäisenä helikopterirahaa on ehdottanut brittiläinen insinööri Clifford Hugh Douglas vuonna 1924 esittelemällä teorian “sosiaalisesta luotosta” (engl. social credit), jonka pääosa oli kuukausittain jaettava “kansallinen osinko” (engl. national dividend) joka syntyy rahan luonnista ja jonka taso vaihtelee kansallisen tuotannon mukaan. ”Social credit” oli Douglasin perustama distributiivinen filosofia ja yhteiskunnallinen liikehdintä, jonka tavoitteena oli jakaa taloudellista ja poliittista vaikutusvaltaa yksilöille. Douglasin mukaan systeemit tehdään ihmistä varten eikä ihmistä systeemiä varten, ja systeemit tehdään palvelemaan ihmistä, ja että systeemien korkeimpana asiana on itsensä kehittäminen, oli systeemi sitten uskonnollinen, poliittinen tai taloudellinen. Douglas sanoi että ”social crediterit” haluavat rakentaa uuden sivilisaation joka pohjautuu yksilön taloudelliselle perusturvalle. Vuonna 2002 Ben Bernanke on sanonut että helikopterirahaa voidaan aina käyttää välttämään deflaatio. Tästä huomiosta Bernanke sai liikanimen ”helicopter Ben”.
Anatole Kaletsky on kirjoittanut helikopterirahasta Reutersin blogissa vuonna 2012.
Toteuttaminen

Vuonna 2015 Euroopan keskuspankin Mario Draghi on ollut avoin harkitsemaan helikopterirahaa. Taloustieteilijät Mark Blyth ja Eric Lonergan ovat argumentoineet että helikopteriraha on kaikkein vaikuttavin ratkaisu euroalueelle, varsinkin kun otetaan huomioon finanssipolitiikan rajoitteet. Heidän mukaansa Yhdysvalloissa toteuttujen verohelpotusten datan pohjalta on pääteltävissä että siirtämällä alle viisi prosenttia bruttokansantuotteesta keskuspankin toimesta kotitaloussektorille riittää elvyttämään talouden, ja tämä on murto-osa setelirahoituksen kustannuksesta.. Taloustieteilijä John Muellbauerin mukaan helikopteriraha voitaisiin toteuttaa laillisesti äänestäjärekisterin avulla.
Vuonna 2016 Ben Bernanke on käsitellyt Yhdysvaltain keskuspankin Fedin keinovalikoimaa ja hahmotellut miten helikopteriraha voitaisiin toteuttaa käytännössä.
Vuonna 2016 maailman suurimman hedge-rahaston Bridgewater Associatesin Ray Dalio on kannattanut, että seuraavassa yhdysvaltalaisessa elvytyksessä se kohdistettaisiin enemmän kuluttajille kuin sijoittajille tai säästäjille. Tätä Dalio perustelee sillä että keskuspankin kyky saada aikaan talouskasvua korkotason laskulla ja setelirahoituksella on pienentynyt.
Vuonna 2016 sijoittaja Bill Gross esitti helikopterirahaa kannattavan mielipiteen.
Perustulon rahoittamisessa

Helikopterirahaa on ehdotettu myös perustulon toteuttamiseen. Rahoittamalla täysin tyhjästä 1000 Yhdysvaltain dollarin suuruinen kuukausittainen perustulo johtaisi bruttokansantuotteen kasvamiseen Yhdysvalloissa 12,56 prosentilla kahdeksan vuoden kuluessa. Helikopterirahan käyttäminen rahapoliittisena elvytysvälineenä saattaa olla merkittävä perustulon sopivuudesta kertova kokeilu.
Arvostelu

Vuonna 2016 Japanin keskuspankin antaman lausunnon mukaan helikopterirahan toteuttaminen on laitonta.
Aiheesta muualla

Rooij, Maarten van & Haan, Jakob de: Will helicopter money be spent? New evidence De Nederlandsche Bank.  2016. Arkistoitu 25.9.2018. Viitattu 6.7.2024. (englanniksi)
Gilbert, Mark: Helicopter Money Bloomberg.  30.8.2019. Viitattu 15.4.2020. (englanniksi)
Helicopter money definition IG. Viitattu 15.4.2020. (englanniksi)
Is the time ripe for helicopter money? Growth impact and financial stability risks of outright monetary transfers Structural Change and Economic Dynamics. Viitattu 17.1.2024. (englanniksi)
HMS Snapper

HMS Snapper on ollut kahdeksan Britannian Kuninkaallisen laivaston aluksen nimenä.
HMS Snapper (1782), 4-tykkinen kutteri
HMS Snapper (1804), 4-tykkinen Ballahoo-luokan kuunari
HMS Snapper (1813), 12-tykkinen Bold-luokan tykkipriki
HMS Snapper (1854), puinen tykkivene
HMS Snapper (1895), Salmon-luokan torpedovenehävittäjä
HMS Snapper (1914), rautainen tykkivene
HMS Snapper (39S), S-luokan sukellusvene
HMS Snapper II, tykkivene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Snapper”, voi hakea sivunnimihaulla, laajalla sivunnimihaulla tai tekstihaulla.
Hannuksenrantalampi

| Hannuksenrantalampi |
| --- | --- |
Valtiot:  Suomi 
Paikkakunta:  Marjaniemi, Hailuoto
Koordinaatit:  65°01′57″N, 24°34′24″E
Vesistöalue ja valuma-alueen tietoja
Laskujoki:  mereen laskeva puro
Järvinumero:  99.610.1.010 
Mittaustietoja
Pinnankorkeus:  1  m 
Rantaviiva:  0,6 km 
Pinta-ala:  0,01 km² 
 fiHannuksenrantalampi 
Hannuksenrantalampi on lampi tai pieni järvi Hailuodon Marjaniemessä, Ranta-Sumpun itäpuolella ja Hailuodon retkeilyreitteihin kuuluvan Marjaniemen ja Ison Sunikarin välisen retkeilyreitin sekä Marjaniemen luontopolun varrella. Vetensä järvi saa pohjoisessa olevasta nimettömästä lammesta ja laskee pientä ojaa pitkin Perämereen.
Hans Schulze

| Mitalit> Miesten vesipallo. Olympialaiset .Maa:   Saksa | Mitalit> Miesten vesipallo. Olympialaiset .Maa:   Saksa | Mitalit> Miesten vesipallo. Olympialaiset .Maa:   Saksa | Miesten vesipallo> .Maa:   Saksa |
| --- | --- | --- | --- |
|  Hopeaa | Los Angeles 1932 | joukkuekilpailu |  |
Maa:   Saksa
|  Hopeaa | Berliini 1936 | joukkuekilpailu |  |
Hans Schulze (25. elokuuta 1911 Magdeburg – 26. tammikuuta 1992 Wuppertal) oli saksalainen vesipalloilija ja kaksinkertainen olympiamitalisti. Hän kuului lajissa hopeaa saaneeseen joukkueeseen Los Angelesin kesäolympialaisissa 1932 ja Berliinin kesäolympialaisissa 1936.
Haimonni

| Haimonni |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Monnikalat Siluriformes
Heimo::  Haimonnit Pangasiidae
Suku::  Pangasianodon
Laji::  hypophthalmus
Kaksiosainen nimi
 Pangasianodon hypophthalmus  (Sauvage, 1878) 
Synonyymit
 Pangasius sutchi  Pangasius hypophthalmus 
Katso myös
   Haimonni Wikispeciesissä   Haimonni Commonsissa 
Infobox OKNimi-testi OKIUCN-testi OK: 
Haimonni (Pangasianodon hypophthalmus tai Pangasius hypophthalmus) on Aasiasta kotoisin oleva makean veden kala, joka on yleistymässä ruokakalana Euroopassakin. Ruokana sen liha muistuttaa kuhaa tai merianturaa. Sitä myydään pangasiusfileenä. Haimonni on suhteellisen tunnettu myös akvaariokalana, joskin sitä pidetään vaikeahoitoisena. Rajoitetussa tilassa kala jää yleensä pienempikasvuiseksi kuin luonnossa.
Ulkonäkö ja koko

Haimonni painaa myyntikokoisena puolestatoista kahteen kiloa; suurin pyydystetty yksilö painoi 44 kg. Evät ovat tummanharmaat tai mustat. Aikuinen kala on tasaisen harmaa, nuorilla yksilöillä on tumma juova kyljessä.
Levinneisyys

Pangasius on kotoisin Mekong- ja Chao Phraya -joista Kaakkois-Aasiassa. Alkuperäiset populaatiot ovat heikentyneet jyrkästi ja luonnonvaraiset kannat ovat uhanalaisia. Kalaa kasvatetaan kuitenkin nykyisin runsaasti kalanviljelylaitoksissa, eritoten Thaimaassa ja Vietnamissa, ja sitä on siirretty myös uusiin luonnonvesiin esim. Myanmarissa ja Indonesiassa.
Huijauskäyttö

Oceana-järjestön vuonna 2015 tekemän tutkimuksen mukaan haimonnia myydään yleisesti kalliimpien kalalajien nimikkeillä. Useimmiten huijauksen kohteena ovat ahven, meriahven ja meriantura. Huijausta tapahtuu niin tukkukaupassa, supermarketeissa kuin ravintoloissakin. Tällaista epärehellistä kauppaa käydään ympäri maailmaa. Tosin EU:ssa kalahuijaukset ovat vähentyneet 23 prosentista 8 prosenttiin vuosien 2011 ja 2015 välillä.
Aiheesta muualla

Haimonnin ravintosisältö THL
Pangasiusfilee
Hanhilammi (Tampere, Sorila)

| Hanhilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°34′28″N, 23°55′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskujoki:  ei laskuojaa 
Järvinumero:  35.319.1.013
Mittaustietoja
Pinnankorkeus:  125,5 m  
Rantaviiva:  0,784 km  
Pinta-ala:  2,81 ha  
Saaria:  ei saaria  
 fiHanhilammi 
Hanhilammi  on Pirkanmaalla sijaitseva lampi.
Maantietoa

Lammen pinta-ala on 2,8 hehtaaria. Se on 300 metriä pitkä ja 150 metriä leveä. Siinä ei ole kartan mukaan saaria. Lammen rantaviivan pituus on 800 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Sorilanjoen valuma-alueeseen (35.319) järvi kuuluu. Järven vedenpinnan korkeus on 125,5 metriä mpy.
Hans Schlüter

Hans August Schlüter (29. heinäkuuta 1894 Minden, Saksa – 5. maaliskuuta 1970 Helsinki) oli saksalaissyntyinen sotilas ja suomalainen kauppias, yrittäjä ja yritysjohtaja, joka sai kauppaneuvoksen arvonimen.
Schlüterin vanhemmat olivat panimonomistaja Friedrich Schlüter ja Christine Theilen ja puoliso vuodesta 1926 Hjördis Winell. Schlüter tuli ylioppilaaksi Saksassa 1912 ja kävi siellä kadettikoulun 1912–1914.  Luutnantti Schlüter oli Saksan Keisarillisessa armeijassa 1914–1918 ja toimi pioneerikomppanian päällikkönä Saksan Itämeren divisioonassa 1918. Hän oli  Suomen sisällissodan jälkeen Suomeen jäätyään Lohjan suojeluskunnan valistusupseeri 1918–1922, Autoliike Hans Kochin myyntiedustaja 1919–1920, Piehl & Fehlingin kauppamatkustaja 1922–1924, harjoittelija Deutsche Edelstahlwerk AG:ssa Krefeldissä Saksassa 1923–1924, Firma Hans Schlüterin toimitusjohtaja 1924–1930 ja Oy Teräskonttorin toimitusjohtaja 1930–1951 ja hallituksen puheenjohtaja vuodesta 1951. Schlüter oli myös Oy Hammaspyörätehdas Ab:n, vuodesta 1931 Työkalu- ja Hammaspyörätehdas Oy, perustaja, toimitusjohtaja, ja hallituksen puheenjohtaja 1926–1956 sekä vuodesta 1943 Terästyö-, Tekoli- ja Intro-yhtiöiden perustaja, toimitusjohtaja ja hallituksen puheenjohtaja. Suomen kansalainen Schlüter oli vuodesta 1926. Kauppaneuvoksen arvonimen hän sai 1954.
Schlüterin perustaman ja johtaman Teräskonttorin toimitusjohtajana ja hallituksen puheenjohtajana toimi hänen jälkeensä vävy Christian Sundman, joka sai myöskin kauppaneuvoksen arvonimen.
Hans Scherfig

| Hans Scherfig> Henkilötiedot |
| --- | --- |
Syntynyt: 1905 Kööpenhamina, Tanska
Kuollut: 1979 (73–74 vuotta) Kööpenhamina, Tanska
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Hans Scherfig (1905 Kööpenhamina, Tanska – 1979 Kööpenhamina, Tanska) oli tanskalainen kirjailija, taidemaalari ja toimittaja. Hän oli Tanskan kommunistisen puolueen keskuskomitean jäsen.
Marxilaisena Scherfig sovelsi aatemaailmaansa myös kirjailijantyössään. Perusnäkökulmaan kuului myös rationalismi ja humanismi, ja hän käytti satiiria arvostellessaan yhteiskunnan eri toimintoja, kuten koulua, kirkkoa, puolustusvoimia ja lehdistöä.
Halvdan

| Halvdan |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Vastineita eri kielissä:  Halfdan, Halftan 
Nimen alkuperä:  skandinaavinen nimi
Infobox OKNimi-testi OK: 
Halvdan on skandinaavinen miehen etunimi, jonka merkitys on ’puoliksi tanskalainen’. Nimi on ollut käytössä jo keskiajalla muodoissa Halfdanr, Haldan ja Halden. Halvdan-nimestä on kehittynyt englantilainen sukunimi Haldane.
Digi- ja väestötietoviraston mukaan Suomessa on vuoteen 2023 mennessä tilastoitu alle 15 Halvdan-nimistä miestä.
Nimipäivät

Halvdan-nimi sisältyi suomenruotsalaiseen almanakkaan vuosina 1929–1949. Nimipäivä oli 30. syyskuuta.
Norjassa Halvdanilla on nimipäivä 20. marraskuuta. Halvdan-nimi otettiin nimipäiväkalenteriin 1980-luvun lopussa, kun sikäläinen nimipäiväluettelo uudistettiin. Uusi nimipäivälista julkaistiin vuonna 1989, ja alun perin se oli itsenäinen, almanakasta erillinen nimipäiväkalenteri. Vuonna 1994 siitä tuli osa Norjan virallista almanakkaa.
Tunnettuja Halvdaneja

Halvdan Musta, Norjan kuninkaan Harald Kaunotukan isä
Halvdan Koht (1873–1965), norjalainen historioitsija, professori ja poliitikko
Halvdan Sivertsen (s. 1950), norjalainen muusikko
Hans Schwarzentruber

| Mitalit> Maa:   Sveitsi.Miesten telinevoimistelu. Olympialaiset  | Mitalit> Maa:   Sveitsi.Miesten telinevoimistelu. Olympialaiset  | Mitalit> Maa:   Sveitsi.Miesten telinevoimistelu. Olympialaiset  | Maa:   Sveitsi> Miesten telinevoimistelu. |
| --- | --- | --- | --- |
|  Hopeaa | Helsinki 1952 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Pronssia | Rooma 1954 | joukkuekilpailu |  |
Johannes ”Hans” Schwarzentruber (25. maaliskuuta 1929 Luzern – 23. marraskuuta 1982 Luzern) oli sveitsiläinen telinevoimistelija ja olympiamitalisti.
Schwarzentruber saavutti Helsingin kesäolympialaisissa 1952 hopeaa joukkuekilpailusta. Hän kilpaili myös Rooman kesäolympialaisissa 1960, missä Sveitsi oli joukkuekilpailun kahdeksas. Henkilökohtaisissa olympiakilpailuissa Schwarzentruber sijoittui vain kerran 30 parhaan joukkoon oltuaan Helsingissä nojapuilla 18:s. Hän saavutti joukkuekilpailussa myös MM-pronssia Roomassa 1954.
Hankook Tire

| Hankook Tire |
| --- | --- |

Yritysmuoto:  pörssiyhtiö
Osake:  KRX: 161390
ISIN:  KR7000240002
Perustettu:  1941
Perustaja:  Cho Hong Jai
Kotipaikka:   Soul, Etelä-Korea
Tuotteet:  renkaat, alumiinivanteet, akut, jarrulevyt
Liikevaihto:  KRW 6,795 billion (2018)
Liikevoitto:  KRW 530 billion (2018)
Henkilöstö:  21 000
Omistaja:  Cho Hyun Bum (CEO)
Kotisivu:  https://www.hankooktire.com
Infobox OKVirheellinen NIMI-arvo: 
Hankook Tire (kor. 한국타이어) on eteläkorealainen rengasvalmistaja. Yritys perustettiin vuonna 1941 nimellä Chosun Tire Company ja sai vuonna 1968 uuden nimen Hankook Tire Manufacturing. Nimi Hankook tarkoittaa korean kielellä Koreaa.
Yritys on maailman seitsemänneksi suurin rengasvalmistaja. Se valmistaa myös alumiinivanteita, akkuja ja jarrulevyjä. Vuonna 2007 yrityksen liikevoitto oli 3,5 miljardia dollaria. Yrityksellä on tytäryhtiöitä Kiinassa, Unkarissa ja Indonesiassa. Yritys työllistää 21 000 ihmistä maailmanlaajuisesti. Se  on toimittanut renkaita muun muassa Le Mans Series ja Super GT -sarjoihin ja vuodesta 2011 lähtien DTM-sarjaan. Yritys on yksi Melbourne Football Clubin pääsponsoreista.
FIA valitsi Hankookin toimittamaan renkaat rallin MM-sarjaan vuodesta 2025 alkaen vuoteen 2027 asti. Aiemmin yritys on toimittanut renkaita rallin EM-sarjaan.
Aiheesta muualla

Virallinen sivusto
HUS-yhtymä

Meilahden tornisairaala Helsingissä on HUS-yhtymän suurin sairaala
HUS-yhtymä (viittaa pidempään nimeen Helsingin kaupungin ja muun Uudenmaan maakunnan hyvinvointialueiden sosiaali- ja terveydenhuollon yhtymä), lyh. HUS eli Hus on Marinin hallituksen soteuudistuksessa Helsingin kaupungin ja muun Uudenmaan maakunnan neljän hyvinvointialueen välisellä perussopimuksella 1. tammikuuta 2023 perustettu julkisoikeudellinen yhteisö, joka koordinoi sosiaali- ja terveydenhuoltoa sekä pelastustoimintaa Uudellamaalla. Helsingin kaupungilla ja muun Uudenmaan maakunnan hyvinvointialueilla on lakiin perustuva velvollisuus kuulua HUS-yhtymään.
Sosiaali- ja terveydenhuollon uudistuksessa Helsingin ja Uudenmaan sairaanhoitopiirin toiminta lakkasi ja kuntayhtymän varat, velat, vastuut ja sitoumukset siirtyivät perustetulle HUS-yhtymälle. Helsingin kaupungin ja muun Uudenmaan maakunnan hyvinvointialueiden osuudet yhtymän varoihin ja vastuu sen veloista määräytyvät näiden peruspääomaosuuksien suhteessa.
Ylintä päätösvaltaa HUS:ssä käyttää yhtymävaltuusto tai yhtymäkokous, jonka jäsenet Helsingin kaupunki ja muun Uudenmaan maakunnan hyvinvointialueet valitsevat peruspääomaosuuksiensa tai asukaslukujensa suhteessa siten, kuin perussopimuksessa on sovittu.
Eduskunta hyväksyi sosiaali- ja terveydenhuollon uudistuksen lakiesitykset 23.6.2021. Hyvinvointialueet perustettiin sosiaali- ja terveydenhuollon sekä pelastustoimen uudistuksen toimeenpanolailla, joka tuli voimaan 1.7.2021. HUS-yhtymä katsottiin perustetuksi sen jälkeen, kun Helsingin kaupunki ja muun Uudenmaan maakunnan hyvinvointialueet hyväksyivät yhtymän perussopimuksen. Erikoissairaanhoidon järjestämisvastuu yhtymälle siirtyi samalla, kun sosiaali- ja terveydenhuollon järjestämisvastuu hyvinvointialueille eli 1.1.2023.
HUS-yhtymän tehtävät

HUS-yhtymällä on järjestämisvastuu HUS Helsingin yliopistolliselle sairaalalle kuuluvista lakisääteisistä tehtävistä ja niistä terveydenhuollon palveluista, joista on sovittu yhtymän sekä Helsingin kaupungin ja muun Uudenmaan maakunnan hyvinvointialueiden välisessä järjestämissopimuksessa.
Lakisääteisiin tehtäviin kuuluvat:
yliopistosairaalatasoinen erikoissairaanhoito sekä kiireellinen hoito ja ensihoito Uudenmaan maakunnassa
yhtymälle keskitettävä erityistason hoito valtakunnallisesti ja yhtymän yhteistyöalueella
yliopistollisen sairaalan erikoissairaanhoidon opetuksen ja tutkimuksen järjestämisen edellyttämät palvelut
varautuminen häiriötilanteisiin ja poikkeusoloihin sekä sosiaali- ja terveydenhuollon valmiuskeskuksen tehtävät.
Husin toiminnan rahoitus

Yhtymän toiminta rahoitetaan Helsingin kaupungin ja muun Uudenmaan maakunnan hyvinvointialueiden saamalla valtion rahoituksella. Hus ei saa valtionrahoitusta suoraan. Myös yhtymän rahoitus opetus- ja tutkimustoimintaan sisältyy Helsingin kaupungin ja muun Uudenmaan maakunnan hyvinvointialueiden saamaan valtion rahoitukseen.
Aiheesta muualla

HUS-yhtymä